Public procurement notice: Prior Information Notice Without Call For Competition
Published: 2020-06-09
Buyer: Metsähallitus
Country: FI
Contract type: Services
CPV classification: 72000000 | 72212100: Industry specific software programming services | 72267000: Software maintenance and repair services
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Metsähallitus uudistaa Luontopalvelujen kävijäseurantatiedon tietojärjestelmänsä (ASTA), josta on kerrottu tarkemmin ilmoituksen kohdassa II.2.4) Kuvaus hankinnasta.
Hankinnan valmisteluun liittyen järjestetään kiinnostuneille tarjoajaehdokkaille markkinavuoropuhelutilaisuus Skypellä 24.8.2020 klo 12.00–16.00. Tilaisuuden jälkeen järjestetään kiinnostuneille tarjoajaehdokkaille mahdollisesti myös kahdenkeskisiä keskusteluja.
Pyydämme ilmoittamaan osallistumisestanne sähköpostilla osoitteeseen hankinta(at)metsa.fi otsikolla ASTA MARKKINAVUOROPUHELU 14.8.2020 klo 16.00 mennessä. Ilmoittautuneille lähetetään kalenterikutsu sekä mahdollinen infomateriaali 17.8.2020.
Markkinavuoropuhelun tarkoituksena on saada tietoa markkinatoimijoiden tarjonnasta sekä näkemyksistä hankinnan kohdetta koskien. Ilmoituksen tai markkinavuoropuhelun perusteella saatuja tietoja käytetään ainoastaan hankinnan suunnitteluun, eikä tietoja luovuteta ulkopuolisille.
Markkinavuoropuhelu ei velvoita Metsähallitusta toteuttamaan hankintaa tässä ennakkoilmoituksessa tai markkinavuoropuheluissa kuvatulla tavalla, ja Metsähallitus voi myös jättää tarjouskilpailun kokonaan toteuttamatta.
Markkinavuoropuheluun osallistuminen ei sido yritystä myöhempään tarjouskilpailuun osallistumiseen eikä ole edellytyksenä tarjouskilpailuun osallistumiselle. Markkinavuoropuheluun osallistumineen tai osallistumatta jättämäinen ei vaikuta yrityksen asemaan mahdollisessa tarjouskilpailussa.
Kävijäseuranta suojelu- ja retkeilyalueilla sekä asiakaspalvelupisteissä on yksi Metsähallituksen Luontopalvelujen luonnon virkistys- ja matkailukäyttöprosessin toiminnan kysynnän ja vaikuttavuuden todentamisen peruspilareita. Kävijäseurantojen avulla kerätään, tilastoidaan, analysoidaan ja raportoidaan mm. suojelu- ja retkeilyalueiden sekä asiakaspalvelupisteiden käyntimäärät, opastettujen asiakkaiden määrät, asiakastyytyväisyys, paikallistalous- sekä terveys- ja hyvinvointivaikutukset, sekä useita muita toiminnan laajuutta ja laatua kuvaavia tunnuslukuja ja mittareita.
Luontopalvelujen kävijäseurannan ja luontomatkailun tietoa on hallittu vuodesta 2006 asti ASTA-tietojärjestelmällä. Järjestelmässä on tietoja mm. suojelualueiden käyntimääristä vuodesta 1990 alkaen ja kävijätutkimuksista vuodesta 2000 alkaen. Järjestelmässä on 188 kävijätutkimusta, joille on tallennettu yhteensä yli 75 000 kävijätutkimusvastauslomaketta (vastaukset eivät sisällä vastaajien henkilötietoja). Kävijälaskureita järjestelmässä on yli 1 000, ja niille on tallennettu yli 3,9 miljoonaa laskurilukemaa. Näiden tietojen perusteella on muodostettu noin 19 000 laskurilaskentaa, jotka kuvaavat kohteiden käyntimääriä erilaisilla ajanjaksoilla. Tiedot tullaan konvertoimaan uuteen järjestelmään.
Uudelta järjestelmältä haetaan erityisesti parempaa asiakas- ja käyttäjäkokemusta, työskentelyn tehostamista tietojen siirron automatisoinnin ja muihin järjestelmiin toteutettavien liittymien avulla, digitaalisten palvelujen saavutettavuuden paranemista sekä joustavan ja monipuolisen tietojen johtamisen ja raportoinnin mahdollistavia ratkaisuja.
Arvioitu aikataulu on suunniteltu siten, että uusi järjestelmä otetaan käyttöön keväällä 2022, kun vuositilastot 2021 on saatu julkaistua. Markkinoiden tarjontaan tutustutaan alkusyksystä 2020, minkä jälkeen järjestelmän toteutus kilpailutetaan, ja hankintapäätös on tavoitteena tehdä vuoden 2020 loppuun mennessä.
Tämä ilmoitus ei ole hankintailmoitus, tarjouspyyntö tai kutsu neuvottelumenettelyyn, eikä sillä aloiteta tarjouskilpailua, vaan kyseessä on ennakkoilmoitus, jolla samalla kutsutaan hankinnasta kiinnostuneita yrityksiä ilmoittautumaan markkinavuoropuheluun.

Eligibility requirements: Markkinavuoropuheluun osallistumiselle ei aseteta ehtoja.